
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1152 

6 Μαίου 2014 


ΑΠΟΦΑΣΕΙ Σ 

Αριθμ. 1615/870/14.4.2014 

Σύσταση και λειτουργία Εκκλησιαστικού Ιδρύματος υπό 
την επωνυμία «ΚΑΘΗΜΕΡΙΝΑ ΣΥΣΣΙΤΙΑ "ΑΡΤΟΣ Ο ΕΠΙ¬ 
ΟΥΣΙΟΣ" ΤΗΣ ΙΕΡΑΣ ΜΗΤΡΟΠΟΛΕΩΣ ΚΙΤΡΟΥΣ, ΚΑ¬ 
ΤΕΡΙΝΗΣ ΚΑΙ ΠΛΑΤΑΜΩΝΟΣ.» 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Λαβούσα υπόψη: 

1. Τα άρθρα 1 παρ. 4 και 29 παρ. 2 του Ν. 590/1977 «Περί 
Καταστατικού Χάρτου της Εκκλησίας της Ελλάδος», και 
68 παρ. 5α του Ν. 4235/2014 

2. Τας υποχρεώσεις της ποιμαινούσης Εκκλησίας προς 
το χριστεπώνυμον πλήρωμα, αι οποίαι απορρέουν από 
τας Ευαγγελικός επιταγάς, τους Ιερούς Κανόνας και 
τους Νόμους του Κράτους, 

3. Την υπ’ αριθμ. πρωτ. 1/31.3.2014 Πράξιν του Δ.Σ. 
του Γενικού Φιλόπτωχου Ταμείου της Ιερός Μητροπό- 
λεως Κίτρους και Κατερίνης και την υπ’ αριθμ. πρωτ. 
607/7.4.2014 πρότασιν του Σεβασμιωτάτου Μητροπολί¬ 
του Κίτρους και Κατερίνης Γεωργίου. 

4. Την υπ’ αριθμ. 43/9.4.2014 Γνωμοδότησιν του Ειδι¬ 
κού Νομικού Συμβούλου της Εκκλησίας της Ελλάδος, 
αποφασίζει: 

Συνιστά εις την Ιερόν Μητρόπολιν Κίτρους και Κατε¬ 
ρίνης εκκλησιαστικόν ίδρυμα υπό την επωνυμίαν «ΚΑ¬ 
ΘΗΜΕΡΙΝΑ ΣΥΣΣΙΤΙΑ "ΑΡΤΟΣ Ο ΕΠΙΟΥΣΙΟΣ" ΤΗΣ ΙΕΡΑΣ 
ΜΗΤΡΟΠΟΛΕΩΣ ΚΙΤΡΟΥΣ, ΚΑΤΕΡΙΝΗΣ ΚΑΙ ΠΛΑΤΑΜΩ¬ 
ΝΟΣ», η οργάνωσις, διοίκησις, διαχείρισις και λειτουργία 
του οποίου θα διέπεται από τας διατάξεις του επομένου 
Κανονισμού: 

ΚΑΝΟΝΙΣΜΟΣ 

ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ 
ΤΟΥ ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ 
ΥΠΟ ΤΗΝ ΕΠΩΝΥΜΙΑΝ: 

«ΚΑΘΗΜΕΡΙΝΑ ΣΥΣΣΙΤΙΑ «ΑΡΤΟΣ Ο ΕΠΙΟΥΣΙΟΣ» 
ΤΗΣ ΙΕΡΑΣ ΜΗΤΡΟΠΟΛΕΩΣ 
ΚΙΤΡΟΥΣ, ΚΑΤΕΡΙΝΗΣ ΚΑΙ ΠΛΑΤΑΜΩΝΟΣ» 

ΚΕΦΑΛΑΙΟΝ Α 
Αρθρον1 

Σύστασις και Επωνυμία 

Εν τη Ιερά Μητροπόλει Κίτρους, Κατερίνης και Πλα- 


ταμώνος και υπό την πνευματικήν και διοικητικήν 
εποπτείαν αυτής συνιστάται Εκκλησιαστικόν Ιδρυμα, 
λειτουργούν ως Νομικόν Πρόσωπον Ιδιωτικού Δίκαιου 
(Ν.Π.Ι.Δ.) μη κερδοσκοπικού χαρακτήρος υπό την επω¬ 
νυμίαν «ΚΑΘΗΜΕΡΙΝΑ ΣΥΣΣΙΤΙΑ "ΑΡΤΟΣ Ο ΕΠΙΟΥΣΙΟΣ" 
ΤΗΣ ΙΕΡΑΣ ΜΗΤΡΟΠΟΛΕΩΣ ΚΙΤΡΟΥΣ, ΚΑΤΕΡΙΝΗΣ ΚΑΙ 
ΠΛΑΤΑΜΩΝΟΣ», το οποίον θα διέπεται υπό του παρό¬ 
ντος Κανονισμού. 

Αρθρον 2 
Έδρα 

Έδρα του Ιδρύματος είναι η Δημ. Κοινότης Σβορώνου 
του Δήμου Κατερίνης. Το Ίδρυμα θα στεγάζεται εις 
κτίριον ιδιοκτησίας της Ιερός Μητροπόλεως, το οποίον 
ευρίσκεται εις την τοποθεσίαν Προσήλιον της ως άνω 
Δημ. Κοινότητος. 

Αρθρον 3 

Σκοπός του Ιδρύματος 

Σκοπός του Ιδρύματος είναι η καθημερινή ή περι- 
στασιακή σίτισις αποδεδειγμένως απόρων ατόμων της 
Ιερός Μητροπόλεως Κίτρους, Κατερίνης και Πλατα- 
μώνος. 

Αρθρον 4 

Κεντρική Οργάνωσις 

Διοίκησις και Εκπροσώπησις του Ιδρύματος 

1. Ο «Αρτος ο Επιούσιος» διοικείται υπό επταμελούς Δι¬ 
οικητικού Συμβουλίου, αποτελουμένου εκ α) του εκάστο- 
τε Σεβασμιωτάτου Μητροπολίτου Κίτρους, Κατερίνης 
και Πλαταμώνος ως Προέδρου, αναπληρούμενου υπό 
του Πρωτοσυγκέλλου η του εκάστοτε νομίμου αναπλη- 
ρωτού Αυτού, β) τριών κληρικών της I. Μητροπόλεως και 
γ) τριών λαϊκών. Εις εκ των κληρικών μετά από απόφασιν 
του Μητροπολίτου ορίζεται ως Αντιπρόεδρος. 

2. Τα μέλη του Δ.Σ. μετά των ισαρίθμων αναπληρωτών 
αυτών, διορίζονται κατόπιν αποφάσεως του Σεβ. Μη¬ 
τροπολίτου επί τριετή θητεία. Ο Μητροπολίτης δύναται 
να διορίσει το αυτό μέλος του Δ.Σ. και διά πλείονας 
της μίας τριετίας. 

3. Παν μέλος εκλείπον η παραιτούμενον ως επίσης και 
παν μέλος απέχον αδικαιολογήτως εκ τριών συνεχών 
συνεδριάσεων του Δ.Σ. αντικαθίσταται δί αποφάσεως 
του Μητροπολίτου εκ του καταλόγου των αναπληρωτών. 

4. Προτάσει του Προέδρου του Δ.Σ. του Ιδρύματος 
και μετά από ητιολογημένην απόφασιν του Συμβουλίου 
τούτου δύναται να αντικατασταθεί μέλος αυτού και προ 
της λήξεως της θητείας του. 

Άρθρον 5 

1. Το Διοικητικόν Συμβούλιον του Ιδρύματος συνέρχε¬ 
ται τη προσκλήσει του Προέδρου ή του αναπληρωτού 
αυτού ή τη εγγράφω αιτήσει τεσσάρων τουλάχιστον 
μελών, προς συζήτησιν συγκεκριμένων θεμάτων, ρητώς 
αναγραφομένων εν τη προσκλήσει ή τη αιτήσει. 

2. Διά την ύπαρξιν απαρτίας δέον να παρίστανται τέσ¬ 
σερα άτομα εκ των μελών του Δ.Σ., εν οις απαραιτήτως 
ο Πρόεδρος ή ο νόμιμος αναπληρωτής αυτού, εγγρά- 
φως εξουσιοδοτούμενος υπό του Προέδρου. Το Δ.Σ. 
αποφασίζει διά σχετικής πλειοψηφίας των παρόντων 
μελών. Εν ισοψηφία υπερισχύει η ψήφος του Προέδρου. 
Τα Πρακτικά των Συνεδριάσεων τηρούνται προσωρινώς 
σε αντίγραφα και υπογράφονται αυθημερόν. Κατά την 
επομένην συνεδρίασιν αναγινώσκονται και υπογράφο¬ 
νται υπό των μελών, μεταγεγραμμένα εις το βιβλίον 
Πράξεων του Δ.Σ. 

3. Το Δ.Σ. κατά την πρώτην αυτού συνεδρίαν συγκρο¬ 
τείται εις Σώμα εκλέγον εκ των Κληρικών μελών αυτού 
τον Γραμματέα και τον Ταμίαν του Ιδρύματος. 

Άρθρον 6 

Το Διοικητικόν Συμβούλιον αποφασίζει περί πάσης 
υποθέσεως αφορώσης εις τα Καθημερινά Συσσίτια "ΑΡ¬ 
ΤΟΣ Ο ΕΠΙΟΥΣΙΟΣ", ειδικώτερον: 

α) Καταρτίζει τον ετήσιον Απολογισμόν και Προϋπο¬ 
λογισμόν Εσόδων και Εξόδων του Ιδρύματος, τον οποίον 
θέτει προς έλεγχον και έγκρισιν υπό του Μητροπο- 
λιτικού Συμβουλίου της Ιεράς Μητροπόλεως Κίτρους, 
Κατερίνης και Πλαταμώνος. 

β) Μελετά, αποφασίζει και λαμβάνει διάφορα μέτρα 
υπέρ υλικής ενισχύσεως και ευοδώσεως των σκοπών 
αυτού. 

γ) Αποφασίζει διά τον διορισμόν ή την πρόσληψιν 
προσωπικού, δί ορισμένην ή δί αόριστον χρονικήν περί¬ 
οδον ή δί αναθέσεως έργου, καθορίζον και τας μηνιαίας 
νομίμως αποδοχάς των ή την αποζημίωσίν των. 

δ) Αποφασίζει διά την αποδοχήν εθελοντικής εργασί¬ 
ας και υπηρεσιών υπό κληρικών και λαϊκών. 

ε) Δί αποφάσεως του Διοικητικού Συμβουλίου δύνα- 
ται να παρέχουν τας υπηρεσίας των εις το Ίδρυμα και 
Κληρικοί, έχοντες τα απαιτούμενα προσόντα, ανεξαρ¬ 
τήτως ηλικίας. 

Αρθρον 7 

Το αξίωμα των εκάστοτε συμμετεχόντων εις το Δι¬ 
οικητικόν Συμβούλιον του Ιδρύματος, ως και εις τας 
Υποεπιτροπάς, είναι τιμητικόν, αι δε προσφερόμεναι 
υπηρεσίαι υφ’ εκάστου των μελών παρέχονται δωρεάν 
άνευ αντιμισθίας η αποζημιώσεως. 

Αρθρον 8 

Περί του Προέδρου του Διοικητικού Συμβουλίου 

Ο Πρόεδρος του Δ.Σ., ήτοι ο Μητροπολίτης, εκπροσω¬ 
πεί τοΊδρυμα καθ’ απάσας τας έννομους αυτών σχέσεις 
και έναντι πάσης Αρχής, καθορίζει τας εργασίας του 
Δ.Σ. και υπογράφει την σχετικήν αλληλογραφίαν. Τον 


Πρόεδρον απάντα η κωλυώμενον αναπληροί ο υπ’ αυτού 
οριζόμενος αναπληρωτής αυτού ή ο υπ' αυτού εξουσιο¬ 
δοτούμενος Αντιπρόεδρος του Ιδρύματος, ασκών πάντα 
τα κατά το προηγούμενον άρθρον δικαιώματα αυτού. 

Αρθρον 9 

Περί Λογιστικής Υπηρεσίας και Γραμματείας 

1. Την λογιστικήν υπηρεσίαν του Ταμείου του Ιδρύμα¬ 
τος διεξάγει ο Ταμίας του Ιδρύματος. 

2. Ο Ταμίας εκδίδει τα εντάλματα πληρωμής, άτινα 
προσυπογράφει ο Πρόεδρος ή ο Αντιπρόεδρος, ως επί¬ 
σης και τα Γραμμάτια Εισπράξεως και τηρεί τα οικεία 
λογιστικά βιβλία και διεξάγει την καθημέραν κίνησιν του 
Ταμείου του Ιδρύματος, ήτοι εισπράξεις, δαπανάς κ.λπ. 

3. Ενεργεί πάσας τας εισπράξεις και πληρωμάς του 
Ιδρύματος και δύναται διά τον σκοπόν αυτόν να έχει 
εις χείρας του ανάλογον χρηματικόν ποσόν διά τας 
τρέχουσας ανάγκας του Ταμείου, τα δε περισσεύματα 
δέον όπως κατατίθενται εγκαίρως εις ανεγνωρισμένην 
Τράπεζαν της πόλεως Κατερίνης και εις λογαριασμόν 
του «Αρτου του Επιούσιου». 

4. Διά πάσαν ανάληψιν χρημάτων απαιτείται απόφασις 
και έγκρισις του Προέδρου του Ιδρύματος. 

5. Ο Γραμματεύς του Δ.Σ. τηρεί τα πρακτικά των 
Συνεδριάσεων αυτού, διεξάγει άπασαν την σχετικήν 
αλληλογραφίαν, καταρτίζει κατά τον μήνα Ιανουάριον 
λεπτομερή στατιστικήν του υπό του Ιδρύματος επιτε- 
λουμένου έργου του παρελθόντος έτους και κρατεί την 
σφραγίδα του Ιδρύματος. 

Αρθρον10 

Περί ελεγκτού και οικονομικού ελέγχου 

1. Κατόπιν αποφάσεως του Δ.Σ. του Ιδρύματος ορίζο¬ 
νται εκ των τακτικών ή αναπληρωματικών μελών αυτού 
Ελεγκταί και προσδιορίζονται και αι ανάλογοι αρμοδι¬ 
ότητες αυτών. 

2. Οικονομικός και διαχειριστικός έλεγχος διενεργεί- 
ται, κατόπιν αποφάσεως του Μητροπολίτου, υπό των 
Εκκλησιαστικών ελεγκτών υπηρεσιών, σύμφωνα με τις 
κείμενες διατάξεις. 

Αρθρον 11 
Σφραγίς 

Τα Καθημερινά Συσσίτια της I. Μητροπόλεως «ΑΡΤΟΣ 
Ο ΕΠΙΟΥΣΙΟΣ» διαθέτουν ιδίαν σφραγίδα, η οποία φέρει 
εις δύο επαλλήλους κύκλους την επωνυμίαν του: εις τον 
εξωτερικόν κύκλον τας λέξεις «ΚΑΘΗΜΕΡΙΝΑ ΣΥΣΣΙΤΙΑ 
"ΑΡΤΟΣ Ο ΕΠΙΟΥΣΙΟΣ"» και εις τον εσωτερικόν κύκλο 
τας λέξεις «ΙΕΡΑΣ ΜΗΤΡΟΠΟΛΕΩΣ ΚΙΤΡΟΥΣ, ΚΑΤΕΡΙΝΗΣ 
ΚΑΙ ΠΛΑΤΑΜΩΝΟΣ». Εις το μέσον φέρει την μορφήν του 
Οσίου Φιλάρετου του Ελεήμονος 

Αρθρον 12 
Τηρούμενα Βιβλία 

ΤοΊδρυμα έχει ιδίαν διαχείρισιν, τηρεί δε με την μέρι¬ 
μνα του Δ.Σ. τα λογιστικά και διαχειριστικά του βιβλία, 
συμφώνως προς το σύστημα τηρήσεως των λογιστικών 
και Διαχειριστικών βιβλίων των Εκκλησιαστικών Νομικών 
Προσώπων, θεωρημένα διά πάσαν νόμιμον χρήσιν από 
την Ιερά Μητρόπολιν Κίτρους, Κατερίνης και Πλαταμώ¬ 
νος, δηλαδή: α) Βιβλίον Πρωτοκόλλου β) Βιβλίον Πρα¬ 
κτικών των Συνεδριάσεων του Δ.Σ. γ) Βιβλίον Ταμείου 

δ) Διπλότυπα Γραμμάτια Εισπράξεων και ε) Εντάλματα 
Πληρωμών, τα οποία είναι εκτελεστέα, εφόσον φέρουν 
την υπογραφήν του Προέδρου ή του αναπληρούντος 
αυτόν Αντιπροέδρου και του Ταμίου του Ιδρύματος στ) 
Βιβλίον Κτηματολογίου, εις το οποίον καταγράφεται 
άπασα η ακίνητος περιουσία του ζ) Βιβλίον Υλικού, εις 
το οποίον καταγράφεται άπασα η κινητή περιουσία του 
η) Βιβλίον Αποθήκης Τροφίμων. 

Αρθρον 13 

Πόροι του Ιδρύματος, Περιουσία και Διαχείρισις. 

Πόροι του Ιδρύματος είναι: 

α) Αι υπέρ αυτού προσφοραί της Ιερός Μητροπόλεως 
Κίτρους, Κατερίνης και Πλαταμώνος, των Ιερών Ενορια- 
κών και Νεκροταφιακών Ναών και Ιερών Μονών, ως και 
των Ιερών Προσκυνημάτων αυτής. 

β) Δωρεαί κληρονομίαι, κληροδοτήματα και κληροδο- 
σίαι κινητών και ακινήτων φυσικών ή νομικών προσώπων. 

γ) Προαιρετικοί εισφοραί, εις είδος ή εις χρήμα, φίλων 
του Ιδρύματος. 

δ) Κρατικοί επιχορηγήσεις, Κοινοτικοί επιχορηγήσεις, 
από κονδύλια ειδικών Προγραμμάτων της Ευρωπαϊκής 
Ενώσεως, επιχορηγήσεις εκ μέρους της Νομαρχιακής 
ή της Τοπικής Αυτοδιοικήσεως, Οργανισμών και άλλων 
Νομικών Προσώπων Δημοσίου ή Ιδιωτικού Δικαίου, επι¬ 
χορηγήσεις εκ μέρους φυσικών προσώπων και πάσα 
νόμιμος υπέρ αυτού επιχορήγησις. 

ε) Τόκοι εκ καταθέσεων του Ιδρύματος και πρόσοδοι 
εκ της κινητής και ακινήτου περιουσίας του. 

στ) Πάσα άλλη πρόσοδος, σύμφωνος προς το Ορ¬ 
θόδοξον χριστιανικόν πνεύμα, προερχομένη από πάσα 
νόμιμον πηγήν και μη κατονομαζόμενη ρητώς εν τω 
παρόντι. 

ζ) Αι εξ ελευθέρας βουλήσεως προσφοραί του Σεβα- 
σμιωτάτου Μητροπολίτου και λοιπών Κληρικών της I. 
Μητροπόλεως. 

η) Κληρονομίαι, κληροδοσίαι και δωρεαί υπέρ του 
Ιδρύματος ή και αφιερώματα εκ μέρους παντός φιλάν¬ 
θρωπου ή φιλανθρωπικών οργανώσεων, Σωματείων και 
Συλλόγων υπέρ αυτού (του Ιδρύματος), ως επίσης και τα 
εξ αυτών νομίμως προερχόμενα έσοδα, κατόπιν εγκρί- 
σεως του Προέδρου. 

θ) Το προϊόν εκ περιφοράς δίσκου εν τοις Ιεροίς Ναοίς 
της Ιερός Μητροπόλεως Κίτρους, Κατερίνης και Πλατα¬ 
μώνος τη αποφάσει του Σεβασμιωτάτου Μητροπολίτου. 

Αρθρον 14 
Διάθεσις των πόρων 

Οι πόροι του Συσσιτίου «ΑΡΤΟΣ Ο ΕΠΙΟΥΣΙΟΣ» διατί¬ 
θενται: α) διά την αγοράν τροφίμων β) διά την αγοράν 
των απαιτουμένων οικοσκευών γ) διά την κάλυψιν των 
μισθών του προσωπικού δ) διά την συντήρησιν του κτι¬ 
ρίου ε) γενικώς διά την λειτουργίαν των σκοπών του 
Συσσιτίου «ΑΡΤΟΣ Ο ΕΠΙΟΥΣΙΟΣ» στ) διά παν έτερον 
θέμα, κατόπιν αποφάσεως του Δ.Σ. του Ιδρύματος. 

Αρθρον15 

1. Η διοίκησις και διαχείρισις της περιουσίας του Ιδρύ¬ 
ματος ενεργείται υπό του Διοικητικού Συμβουλίου. 

2. Η εκμίσθωσις ακινήτου του Ιδρύματος ως και η 
εκποίησις ενεργείται κατά τας κειμένας εκάστοτε δι¬ 
ατάξεις, "περί εκμισθώσεως και εκποιήσεως Εκκλησια¬ 
στικών ακινήτων". 

3. Διά πάσαν εισφοράν εις χρήμα εκδίδεται Γραμμά- 
τιον Εισπράξεως, υπογραφόμενον υπό του Ταμίου, διά 


πάσαν εισφοράν εις είδος εκδίδεται απόδειξις παρα¬ 
λαβής υπογραφομένη υπό του παραλαμβάνοντος και 
ακολουθεί σχετική καταχώρησις εις τα οικεία βιβλία 
του Ιδρύματος. 

Αρθρον16 

Το Διοικητικόν Συμβούλιον δύναται να αναθέσει εις 
ένα εκ των μελών του την εξακρίβωσιν της αλήθειας 
των ισχυρισμών του αιτούντος προς σίτισιν. Το αυτό 
δύναται να διενεργηθεί υπό των μελών του οικείου Ενο- 
ριακού Φιλόπτωχου Ταμείου η υπό συνεργάτου της Ιε¬ 
ρός Μητροπόλεως Κίτρους, Κατερίνης και Πλαταμώνος. 

Αρθρον 17 

1. Δωρηταί, Ευεργέται, Μεγάλοι Ευεργέται. 

2. Το Δ.Σ. του Ιδρύματος δύναται να ανακηρύσσει δω- 
ρητάς, ευεργέτας και μεγάλους ευεργέτας του Ιδρύ¬ 
ματος, είτε εν ζωή ευρισκομένους είτε μετά θάνατον. 

3. Δωρητές δύνανται να ανακηρύσσωνται από το Δ.Σ. 
και πρόσωπα τα οποία προσέφεραν εις το Ίδρυμα και 
άλλας εξαιρετικός υπηρεσίας. Τα ονόματα των δωρη¬ 
τών, ευεργετών και Μεγάλων Ευεργετών δύνανται να 
αναγράφουν εις μαρμαρίνην πλάκαν ανηρτημένην σε 
χώρο του Ιδρύματος. 

4. Από το Δ.Σ. του Ιδρύματος ανακηρύσσονται δωρη¬ 
ταί όσοι προσφέρουν ποσόν άνω των δέκα χιλιάδων 
(10.000,00) ευρώ. Ευεργέτες όσοι προσφέρουν σαράντα 
χιλιάδες (40.000,00) ευρώ και Μεγάλοι Ευεργέτες όσοι 
προσφέρουν εκατό χιλιάδες (100.000,00) Ευρώ. 

5. Η απόφασις χαρακτηρισμού καταγράφεται εις το 
βιβλίον Πρακτικών του Δ.Σ. και επιδίδεται εις τον δι¬ 
καιούχον εις έπαινον και ανάμνησιν. Τα ονόματα αυτών 
μνημονεύονται εις τα δίπτυχα του Ιερού Ιδρυματικού 
Ναού Αγίας Σοφίας του Εκκλησιαστικού Γηροκομείου 
Κατερίνης. 

6. Με απόφασιν του Δ.Σ. ορίζεται μία ημέρα ετησίως 
κατά την οποίαν τελείται μνημόσυνον υπέρ των ευερ¬ 
γετών και δωρητών του Ιδρύματος. 

Αρθρον18 

Προμήθειες - Εκτέλεση Έργων 

1. Εκάστη εκτέλεσις έργου (κτιριακές εργασίες, προμή¬ 
θειες, υπηρεσίες) και γενικά κάθε δαπάνη αποφασίζεται 
από το Δ.Σ, με βάσει τον παρόντα Κανονισμόν και τις 
κείμενες διατάξεις. 

2. Οι μικροπρομήθειες και επείγουσες προμήθειες γί¬ 
νονται πάντοτε με έγγραφον εντολήν του Προέδρου ή 
του Αντιπροέδρου. 

3. Η κάθε είδους προμήθεια αναλώσιμου και μη υλικού 
γίνεται πάντοτε με έγγραφον δελτίον παραγγελίας το 
οποίον εκδίδεται από την επιτροπή διαχειρίσεως υλικού 
και υπογράφεται υπό του Πρόεδρου ή του Αντιπροέδρου. 

Αρθρον19 

Ορίζεται η 1η Δεκεμβρίου έκαστου έτους, καθ’ ήν η 
Αγία μας Εκκλησία εορτάζει την μνήμην του εν Οσίοις 
Πατρός ημών Φιλάρετου του Ελεήμονος, προστάτου του 
«Αρτου του Επιούσιου», ως ημέρα εορτής του Ιδρύματος 

Αρθρον 20 

Περί παντός θέματος μη διαλαμβανομένου εν τω πα- 
ρόντι Κανονισμώ και αφορώντος εις την εύρυθμον λει¬ 
τουργίαν του ιδρύματος, επιλαμβάνεται και αποφασίζει 
το Δ.Σ. του Ιδρύματος. 

Άρθρον 21 

Θέματα προσωπικού - Ωράριον λειτουργίας 

1. Το απαραίτητον διά την λειτουργίαν του Ιδρύματος 
προσωπικόν, το οποίον δύναται να είναι άμισθον (εθελο¬ 
ντές) ή έμμισθον, προσλαμβάνεται κατόπιν Αποφάσεως 
του, Δ.Σ. σύμφωνα με τις κείμενες διατάξεις. 

2. Το Δ.Σ. δί Αποφάσεως του, ορίζει τις ώρες και τον 
τρόπον λειτουργίας του Ιδρύματος, καθώς και το ωρά¬ 
ριον εργασίας του προσωπικού. 

3. Η μισθοδοσία του προσωπικού καθορίζεται σύμφω¬ 
να με τις κείμενες διατάξεις και αναλόγως των ωρών 
εργασίας. 

Αρθρον 22 

Ο παρών Κανονισμός τροποποιείται ή καταργείται υπό 
της Διαρκούς Ιεράς Συνόδου της Εκκλησίας της Ελλά¬ 
δος, κατόπιν υποβολής ητιολογημένης αποφάσεως του 
Δ.Σ. του Ιδρύματος, λαμβανομένης υπό την Προεδρίαν 
απαραιτήτως του Μητροπολίτου Κίτρους, Κατερίνης 
και Πλαταμώνος. 

Άρθρον 23 

Εις περίπτωσιν καταργήσεως ή διαλύσεως του Συσ¬ 
σιτίου «ΑΡΤΟΣ Ο ΕΠΙΟΥΣΙΟΣ» της Ιεράς Μητροπόλεως 
Κίτρους, Κατερίνης και Πλαταμώνος, άπασα η κινητή 
και ακίνητος περιουσία αυτού περιέρχεται αυτοδικαί¬ 


ως εις το νομικόν πρόσωπον της Ιεράς Μητροπόλεως 
Κίτρους και Κατερίνης, προκειμένου να εξυπηρετήσει 
παρεμφερής φιλανθρωπικούς σκοπούς. 

Άρθρον 24 

1. Η ισχύς του παρόντος Κανονισμού άρχεται από της 
δημοσιεύσεως αυτού εις την Εφημερίδα της Κυβερνή- 
σεως και εις το επίσημον Δελτίον της Εκκλησίας της 
Ελλάδος «ΕΚΚΛΗΣΙΑ». 

2. Από της ενάρξεως ισχύος του παρόντος Κανονι¬ 
σμού καταργείται το κεφάλαιον Ζ' του Κανονισμού του 
Γενικού Φιλόπτωχου Ταμείου της Ιεράς Μητροπόλεως 
Κίτρους και Κατερίνης (ΦΕΚ 1383/Β/2003). 

Αρθρον 25 
Κάλυψις Δαπάνης 

Εκ των διατάξεων του παρόντος Κανονισμού δεν προ- 
καλείται δαπάνη εις βάρος του Προϋπολογισμού του 
Νομικού Προσώπου της Ιεράς Μητροπόλεως Κίτρους, 
Κατερίνης και Πλαταμώνος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Εν Αθήναις, 9 Απριλίου 2014 
Ο Πρόεδρος 

| Ο Αθηνών ΙΕΡΩΝΥΜΟΣ 

